*Par iepirkuma procedūras*

*“Elektroauto uzlādes stacijas Rīgā, Vestienas ielā 35*

*un Atgāzenes ielā 24A projektēšana, autoruzraudzība un būvdarbi”*

*(ID Nr.RS/2023/58) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1. jautājums:***

*Lūdzam precizēt, vai piedāvājumā pretendentiem ir jāiekļauj uzlādes iekārtu vadības un monitoringa sistēma. Vai arī jāparedz tikai piegādāto iekārtu pieslēgšana Pasūtītāja uzlādes tīkla vadības un monitoringa sistēmai izmantojot OCPP 1.6-j vai OCPP 2.0.1 protokolus?*

***2.jautājums:***

*No 04.10.2023. sniegtās papildu informācijas un skaidrojumiem nav saprotams, kādu uzlādes tīkla vadības un monitoringa sistēmu Pasūtītājs plāno izmantot nākotnē un nav iespējams piedāvājuma sagatavošanai aprēķināt integrācijas izveides izmaksas, jo sniegtajā skaidrojumā nav minēts, kādu uzlādes tīkla vadības un monitoringa sistēmu Pasūtītājs plāno izmantot. Lūdzam precizēt, kuru uzlādes tīkla vadības un monitoringa sistēmu Pasūtītājs plāno ieviest un attiecīgi kuru uzlādes vadības un monitoringa sistēmu nepieciešams integrēt ar Pasūtītāja Odoo ERP sistēmu. Vēršam uzmanību uz to, ka bez detalizētas informācijas nav iespējams sagatavot finanšu piedāvājumu.*

**Atbilde uz 1. un 2.jautājumu:** Paskaidrojam, ka vadības un monitoringa sistēmu nodrošina piegādātājs un integrē to ar Odoo ERP 2015 CE datu nodošanai. Savukārt, piegādātāja monitoringa sistēmas integrāciju ar Pasūtītāja monitoringa sistēmas integrāciju varēsim precizēt pēc Pasūtītāja sistēmas izstrādes (datu protokola tips paredzēts OCPP 2.0.1).

***3.jautājums:***

*Saskaņā ar tehnisko specifikāciju uzlādes iekārtām ir jānodrošina lietotāju identifikāciju izmantojot RFID kartes. Lūdzam precizēt, kurā Pasūtītāja sistēmā plānots reģistrēt RFID kartes un kura Pasūtītāja sistēma uzlādes stacijām nodrošinās informāciju par to, kuras RFID kartes ir autorizētas veikt uzlādi.*

**Atbilde:** Odoo ERP 2015 CE HR vai Employee moduļi.

Papildus informējam, ka nolikumā tiks veikti grozījumi, pagarinot piedāvājumu iesniegšanas termiņu. Lūdzam sekot līdzi informācijai tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

Iepirkumu komisijas priekšsēdētāja Inta Novika